CELEX: 62021CN0404
Language: el
Date: 2021-06-30 00:00:00
Title: Υπόθεση C-404/21: Αίτηση προδικαστικής αποφάσεως την οποία υπέβαλε το Tribunale Ordinario di Asti (Ιταλία) στις 30 Ιουνίου 2021 — WP κατά Istituto nazionale della previdenza sociale, Repubblica italiana

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/14
            
         
      Αίτηση προδικαστικής αποφάσεως την οποία υπέβαλε το Tribunale Ordinario di Asti (Ιταλία) στις 30 Ιουνίου 2021 — WP κατά Istituto nazionale della previdenza sociale, Repubblica italiana
      (Υπόθεση C-404/21)
      (2021/C 357/17)
      Γλώσσα διαδικασίας: η ιταλική
      
         Αιτούν δικαστήριο
      
      Tribunale Ordinario di Asti
      
         Διάδικοι στην υπόθεση της κύριας δίκης
      
      
         Προσφεύγων: WP
      
         Καθών: Istituto nazionale della previdenza sociale, Repubblica italiana
      
         Προδικαστικά ερωτήματα
      
      
                  1)
               
               
                  Έχουν τα άρθρα 45 και 48 ΣΛΕΕ, το άρθρο 4 ΣΕΕ, το άρθρο 11 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης και το άρθρο 8 του παραρτήματος IIIα των όρων απασχολήσεως του προσωπικού της ΕΚΤ, την έννοια ότι απαγορεύουν εθνική ρύθμιση ή εθνική διοικητική πρακτική που δεν επιτρέπει στον εργαζόμενο κράτους μέλους ο οποίος έχει καταβάλει εισφορές στο εθνικό ίδρυμα κοινωνικής ασφαλίσεως και ο οποίος εργάζεται επί του παρόντος σε θεσμικό όργανο της Ένωσης, όπως η ΕΚΤ, να μεταφέρει στο συνταξιοδοτικό σύστημα του εν λόγω θεσμικού οργάνου τις συνταξιοδοτικές εισφορές που έχει καταβάλει στο σύστημα κοινωνικής ασφάλισης του κράτους του;
               
            
                  2)
               
               
                  Πρέπει, λαμβανομένων υπόψη των ανωτέρω, να αναγνωρίζεται δικαίωμα μεταφοράς των εισφορών έστω και αν δεν υφίσταται εθνική νομοθετική πράξη μεταφοράς στο εσωτερικό δίκαιο ή ειδική συμφωνία μεταξύ του κράτους μέλους από το οποίο προέρχεται ο εργαζόμενος ή στο οποίο εδρεύει το ίδρυμα συνταξιοδότησής του, αφενός, και του θεσμικού οργάνου της Ένωσης, αφετέρου;